Folkebevegelsen mot innvandring

Folkebevegelsen mot innvandring (FMI) er en organisasjon som arbeider for å stoppe den fremmedkulturelle innvandringen til Norge. Organisasjonen ble stiftet i Haugesund 4. oktober 1987. Opptakten ble gjort av 145 krigsseilere i Rogaland som hadde sendt et brev til kong Olav der de tok opp «farene ved den stadig økende fremmedinnvandringen til vårt land». Da FMI ble stiftet, var planen at bevegelsen skulle organiseres etter mønster fra Folkebevegelsen mot EEC.Fyrop møtte innvandringsmotstandere. Aftenposten Morgen 05.10.1987 Innvandringsmotstanderen Arne Myrdal fra Arendal stod fram som bevegelsens leder og talsperson. Professor Harald Trefall ga etter stiftelsesmøtet følgende uttalelse om Folkebevegelsens målsetting:

 Konfrontasjoner mellom innvandringsmotstandere og motdemonstranter 

Konfrontasjoner mellom innvandringsmotstandere og organiserte antirasister førte til en rekke oppslag i media på slutten av 1980-tallet og begynnelsen av 1990-tallet. Allerede på stiftelsesmøtet i 1987 måtte politiet gripe inn for å hindre demonstranter i å trenge seg inn på møtet.Folkeaksjonen mot innvandring er stiftet. NTBtekst 04.10.1987

Den 15.april 1989 ble FMI-årsmøtet blokkert av demonstranter i det som har blitt omtalt som «slaget i Arendal».Slaget i Arendal, Avtrykk.no, 25.10.2017 Mange fra blitzmiljøet i Oslo, var møtt opp for å stoppe møtet.Gateslaget i Arendal efterforskes. Aftenposten Morgen 22.04.1989 Landsmøtedeltagerne ble hilst som «nazisvin» og fysisk hindret i å komme fram når de prøvde å gå inn på hotellet, mens ledelsen ble stengt inne på det. Det ble utvekslet spyttklyser, slag og spark.Slag og skjellsord. Aftenposten Aften 15.04.1989 Mange, deriblant Oslos daværende politimester, Willy Haugli, reagerte på dettePolitisk gatejustis. Aftenposten Aften 17.04.1989, mens Arendals politimester Finn Steinkopf mente at det ikke var mulig å håndtere saken annerledes med ressursene de hadde.Politistrid efter Blitzaksjon. Aftenposten Morgen 18.04.1989

Året etter, i april 1990, ble demonstrantene jaget av innvandringsmotstanderne med Arne Myrdal i spissen i det såkalte Fevik-slaget. De 40-50 demonstrantene hadde kommet med egen buss fra Kristiansand og heller ikke denne gangen fått tillatelse fra politiet til å demonstrere.Søkte ikke om demonstrasjon mot FMI. NTBtekst 23.04.1990 Demonstrantene ble møtt med trekøller og kjetting da de kom til Fevik, hvor FMI holdt landsmøte. Fem personer ble skadet og kjørt til legevakten efter tumultene. Myrdal ble i 1992 idømt fire måneders fengsel for dette angrepet.Politiet forberedt, likevel bråk. Aftenposten Morgen 23.04.1990 Opptrinnet ble filmet og deler av opptrinnet vist på tv. I forbindelse med rettssaken mot Myrdal ble det krevd at NRK utleverte hele råopptaket, men NRK nektet å gjøre dette. Til slutt endte det med at NRK valgte å vise hele opptaket i en dagsrevysending for å få avsluttet saken.

I juni ble Myrdal kjeppjaget fra et lovlig arrangert torgmøte i Tønsberg sentrum. Den tidligere FMI-lederen måtte trekke seg tilbake da flere hundre motdemonstranter gikk til angrep. Brorparten av demonstrantene kom fra Blitz-miljøet og SOS Rasisme i Oslo. De tilreisende blitzere og sympatisører, ledet av Stein Lillevolden, gikk til angrep på FMI-aktivistene.Ungdommen jaget Myrdal. Aftenposten Morgen 18.06.1990Demonstranter i Tønsberg "kjeppjaget" Myrdal. NTBtekst 16.06.1990

I 1990 brøt Arne Myrdal ut av FMI og dannet sin egen gruppe, Norge Mot Innvandring (NMI). Årsaken var at Myrdal ønsket mer handling og mindre prat. Den siste dagen i august 1991 holdt Arne Myrdal og tilhengerne hans møte i Brumunddal. Møtet endte med et gateslagsmål der flere hundre blitzere og antirasister ble jaget av FMI-tilhengere og lokale ungdommer.Flere skadd i gateslag i Brumunddal. NTBtekst 01.09.1991Pøbelen herjet Brumunddal. Aftenposten Morgen 01.09.1991

Det ble imidlertid satt i gang en omfattende aksjon i bygda, "Brumunddal på nye veier", med sterk politisk og økonomisk støtte fra myndighetene, og da Myrdal returnerte til Brumunddal for å fullføre framføringen av sitt budskap, ble han demonstrativt vendt ryggen av 4 000 mennesker.

Senere samme år ble han på Youngstorget møtt av 10 000 demonstranter som vendte ham ryggen. I november 1992 ble Arne Myrdal banket opp utenfor sitt hjem i Arendal. Angriperne – to menn og en kvinne – sa at overfallet var en hilsen fra SOS Rasisme og en takk for sist etter Fevik-slaget. SOS Rasisme sentralt tok kraftig avstand fra angrepet og hevdet at de ikke hadde noe med Fevik-slaget å gjøre.SOS Rasisme tar avstand fra voldsbruk. NTBtekst 17.11.1992

FMI var svært aktiv de første årene etter stiftelsen og første halvdel av 1990-tallet. I 2011 besto aktiviteten av flygeblad-aksjoner i nær sagt alle fylkene i landet. Organisasjonens aktivister distribuerer flere titalls tusen flygeblad hvert år. I tillegg blir det sendt leserinnlegg og artikler til media, politikerne på Stortinget og Biskopene. FMI gir ut tidsskriftet «Norge Er Vårt» to ganger per år. Man kan abonnere uten å være medlem.

 Formenn 
Arne Myrdal 1987–1988
Jan Høeg 1988—1989
Bjørn Voldnes 1989—1999
Bjarne Dahl 1999—2002
Bjørn Voldnes 2002—2008
Bjørnar Røyset 2008–

 Referanser 

 Eksterne lenker 


 Opptak fra «Fevik-slaget», april 1990

Kategori:Norske politiske organisasjoner
Kategori:Nasjonalisme
Kategori:Etableringer i 1987
Kategori:Aktivisme